Central Cee

**Central Cee** () — Birləşmiş Krallıq repçisi. "*UK drill*" janrındakı mahnılarına görə tanınır. 2020-ci ildə yayımladığı iki dənə sinqlı "Day in the Life" və "Loading" sayəsində diqqətləri öz üzərinə çəkib. 2021-ci ildə çıxardığı debüt miksteypi "Wild West" UK Albums Chart-da ikinci pillədə qərarlaşıb. Onun 2022-ci ildə təqdim etdiyi ikinci miksteypi "23" həmin hit-parada başçılıq edib.

Central Cee-nin 2022-ci ilin iyul ayında yayımladığı sinqlı "Doja" UK Singles Chart-da ikinci sıraya çatıb. Bu mahnı Spotify-da ən çox dinlənilən Britaniya rep mahnısı olmuşdur. O, 2022-ci ilin oktyabrında "No More Leaks" adlı dördüncü minialbomunu buraxıb. 2023-cü ilin iyununda repçi Dave ilə birgə ifa etdiyi sinqlı "Sprinter"-i yayımlayıb. Sözügedən mahnı onun Birləşmiş Krallıqda bir nömrəyə çatan ilk mahnısı olub. Bu sinql eyni zamanda 10 həftə boyunca hit-paradda öz mövqeyini qorumuşdur. Central Cee 2023-cü ildə Dave ilə hazırladığı kollaborativ miksteyp albomu olan "Split Decision"-ı təqdim edib, hansı ki, trek siyahısına həmin sinql da daxildir.

## Həyatı
4 iyun 1998-ci ildə Londonda anadan olub. Anası ingilis, atası mənşəcə çinlili-qayanalıdır. Anası Reyçel 15 yaşında olarkən onun atası ilə tanış olmuş və valideynlərinin razı olmamasına baxmayaraq onunla münasibət qurmuşdur. Bununla, valideynləri ona maddi dəstək verməyi dayandırıblar. Central Cee yeddi yaşında ikən valideynləri ayrılıb. O, anası və iki balaca qardaşı ilə Londonun şəhərətrafı bölgəsi olan "*Shepherd's Bush*"-da yaşayıb. Bir ögey qardaşı da var. Doğma qardaşı olan "*Juke Caesar*" onun "23" adlı miksteypində "Lil Bro" ləqəbi ilə mahnı oxuyub. Central Cee uşaq ikən şeirlər və replər yazır və onları anası və ailənin sosial işçisinə göstərirdi.

O, atasının evində qalarkən amerikan hip-hopu ilə tanış olmuşdur. Belə ki, atası onu Londonda keçirilən Nottinq Hil karnavalına aparmışdı. Central Cee orada ilk dəfə Yamaykada yaranan reqqi və densholl janrındakı mahnılara qulaq asmışdı. O, məktəb illərində səssiz olduğunu və çox vaxt kimsəyə qaynayıb-qarışmadığını deyir. Bəzən özünü "*pis apardığı*" vaxtlar da olub. O, iki yaş böyük olduğu "*uk drill*" repçisi Digga D ilə eyni məktəbdə oxuyub. Təhsilini başa vurmadan 16 yaşında məktəbdən çıxıb.

14 yaşında ikən anası onu evdən qovmuş və o, səbəbdən bir müddət sevgilisinin evində yaşamalı olmuşdur. Həmin dönəmlərdə dostlarından biri onu yanına alaraq səsyazma studiyasına aparmışdı. Central Cee studiyadakı musiqiçiləri görmüş və həvəsə gələrək mahnı yazmağa başlamışdır.

Central Cee işlə məşğul olmaq niyyəti ilə ayaqqabı mağazasında işə düzəlmişdi. Onun əvvəlcə işdən nə qədər maaş veriləcəyinə dair məlumatı olmayıb. O, üç həftə işlədikdən sonra nə qədər maaş alacağı barədə məlumat alıb. Ancaq ona veriləcək maaşın "*sərf etmədiyini*" düşünərək işini yarıda qoyaraq ayrılıb. Deyir ki, pul qazanmaqdan ötrü narkotik satmalı olub:  "*Bilirsiniz necədir, insanların əksəriyyəti, on nəfərdən ən azı doqquzu mənim vəziyyətimə düşəndə bu cür işlərə baş vurmaqdan başqa seçimi qalmır, bildiyimi deyirəm. Bu velosiped sürməyi öyrənmək kimidir, həyatda hamının qarşılaşacağı şeylərdən biridir. Çətin olsa da, üstəsindən gəlməyi bacarmalısan.*"

## Şəxsi həyatı
O, "*Pretty Lonesome*" podkestinin müəllifi olan kuir internet ulduzu Madeline Argy ilə 2022-ci ilin iyulundan 2023-cü ilin sonlarına qədər romantik münasibətdə olub. O, "Doja" mahnısının sözlərində deyir: "*How can I be homophobic? My [[Biç|bitch]] is gay*."

2024-cü ilin iyulunda Central Cee Ice Spice ilə birgə oxuğu "Did It First" adlı sinql çıxardıb. Sözügedən mahnı partnyorlara xəyanət etmək haqqında idi. Hansı ki, musiqi videosu da mübahisəli kimi qiymətləndirilir. Bu, iyul ayında TikTok-da geniş müzakirələrə səbəb olmuşdur. Madeline deyir ki, onların etdikləri "*marketinq strategiyasından başqa bir şey deyil, gündəmə gəlməkdən ötrüdür*". Xatırladaq ki, müğənni Ice Spice "Y2K!" adlanan debüt studiya albomunu 26 iyul tarixində təqdim edib.

## Diskoqrafiya

**Albomlar**
* *Can't Rush Greatness* (TBA)
**Miksteyplər**
* *[[Wild West (miksteyp)|Wild West]]* (2021)
* *[[23 (miksteyp)|23]]* (2022)
* *[[No More Leaks]]* (2022)
* *[[Split Decision]]* (2023) (Dave ilə)

## İstinadlar

## Xarici keçidlər